
Instituția Arhitectului - Șef
Nr. 1610 din 18.02.2022


RAPORT DE SPECIALITATE 
privind modificarea Hotărarii Consiliului Local nr. 224/23.11.2021 privind aprobarea taxelor utilizate pentru administrarea domeniului public și privat al Municipiului Marghita pentru anul 2022 și a Horărarii Consiliului Local nr. 165/ 16.12. 2015 privind Regulamentul privind organizarea și desfașurarea activităților comerciale și a serviciilor de piață în Municipiul Marghita



Având în vedere faptul că în Municipiul Marghita nu a existat un Regulament privind organizarea și desfașurarea activităților comerciale și a serviciilor de piață până la aprobarea acestuia în anul 2021 prin H.C.L. nr.244 din 23.11.2021, dată până la care comerțul în Municipiul Marghita s-a desfășurat într-un mod haotic, fără respectarea legislației și a obligaților impuse de lege privind regulile de igienă, comerț, de urbanism și amenajare a teritoriului. 
Acest Regulament privind organizarea și desfașurarea activităților comerciale și a serviciilor de piață a apărut ca o necesitate de impunere a unei discipline privind comerțul la nivelul localității, precum și de urbanism și amenajare a teritoriului, respectand prevederile legale, respectiv:
·  prevederile Legii nr.50/1991 privind autorizarea executării lucrărilor de construcții, cu modificările și completările ulterioare; 
· Anexa nr.2 la Legea nr.50/1991 privind autorizarea executării lucrărilor de construcții, cu modificările și completările ulterioare; 
· H.G. nr. 584/2001 privind amplasarea unor obiecte de mobilier urban; 
· Normele de igienă la Ordinul Ministerului Sănătății nr. 976/ 1998, actualizat și Ordinul nr.111/ 2008, actualizat.

Conform prevederilor legale enumerate anterior, pot fi expuse stradal produsele comercializate în următoarele condiții:
· Articolul 3 pct.(1) din  Legea nr. 50/1991 – se pot realiza numai cu respectarea autorizației de construire, precum și a reglementărilor privind proiectarea și executarea construcțiilor pentru:, d) – împrejmuiri și mobilier urban, amenajări de spații verzi, parcuri, locuri de joacă și agreement, piețe și alte lucrări de amenajare a spațiilor publice;
· Articolul 11 pct.(7) lit.a) din  Legea nr. 50/1991   -  se pot executa fără autorizație de construire lucrări de amplasare de tonete și pupitre acoperite sau închise, destinate furnizării și comercializării de presei, cărților și florilor, care sunt amplasate direct pe sol, fără fundații și platforme, în suprafața de maximum 12 mp, în baza avizului de amplasare și care nu determină congestionarea sau blocarea traficului pietonal pe trotuar, fără racorduri și/sau branșamente la utilități urbane, cu excepția energiei electrice;
· ANEXA  Nr.2 a Legii nr.50/1991 privind autorizarea executării lucrărilor de construcții, cu modificările și completările ulterioare – definirea termenilor de specialitate utilizați în cuprinsul legii mai sus menționată, respectiv MOBILIER URBAN se referă la elementele funcţionale şi/sau decorative amplasate în spaţiile publice care, prin alcătuire, aspect, amplasare, conferă personalitate aparte zonei sau localităţii. Prin natura lor piesele de mobilier urban sunt asimilate construcţiilor dacă amplasarea lor se face prin legare constructivă la sol (fundaţii platforme de beton, racorduri la utilităţi urbane, cu excepţia energiei electrice), necesitând emiterea autorizaţiei de construire. Fac parte din categoria mobilier urban: jardiniere, lampadare, bănci, bazine, pavaje decorative, pergole, cabine telefonice şi altele asemenea;
· H.G. nr.584/ 2001 privind amplasarea unor obiecte de mobilier urban, la Articolul 1se arată faptul că în înţelesul prezentei hotărâri, prin obiecte de mobilier urban se înţelege: tonete, tarabe, pupitre acoperite sau închise, destinate difuzării şi comercializării presei, cărţilor şi florilor, care sunt amplasate direct pe sol, fără fundaţii sau platforme, precum şi fără racorduri la utilităţi urbane, cu excepţia energiei electrice;
· Normele de igienă la ORD. nr.976/1998, 2. Comerţul de mic detaliu stabil şi ambulant: 
· la Articolul 57 se prevede: Prin comerţul de mic detaliu se înţelege desfacerea de alimente în cantităţi şi sortimente restrânse, pe o perioada determinată, în puncte fixe sau mobile; 
· la  Articolul 58  pct (1) : Punctele fixe de desfacere stradală (chioşcuri, barăci şi tonete) a alimentelor trebuie astfel amenajate şi dotate, încât să asigure condiţii igienice corespunzătoare pentru protejarea, păstrarea şi servirea produselor, precum şi pentru menţinerea salubrităţii în vecinătatea punctului de desfacere; 
· la Articolul 60 se prevede: Cărucioarele şi tonetele folosite pentru comerţul stradal mobil de alimente trebuie să fie închise, cu pereţii netezi vopsiţi în ulei sau cu lac de culoare deschisă, şi dotate cu coşuri pentru hârtii şi resturi; vor purta o inscripţie care să indice denumirea şi adresa societăţii comerciale căreia îi aparţine (în cazul vânzătorilor particulari, numele, prenumele şi numărul autorizaţiei de funcţionare).

Analizând problema gravă a esteticii urbane la nivelul Municipiului Marghita referitoare la urbanismul comercial, respectiv: terasele sezoniere, comerțul stradal, amplasarea structurilor de vânzare precum chioșcuri, tonete, rulote, vehicule diverse, mobilier urban în fața unităților de profil, structuri de mici dimensiuni etc., Regulamentul privind organizarea și desfașurarea activităților comerciale și a serviciilor de piață aprobat  prin H.C.L. nr. 244 din 23.11.2021, care a făcut obiectul unei dezbateri publice a fost elaborat pentru realizarea unei discipline în desfășurarea activităților comerciale în Municipiul Marghita. Pentru soluționarea problemelor comercianților cu privire la etalarea produselor comerciale în spațiul public este necesară stabilirea unor  norme stricte, simple și reprezentative pentru întregul municipiu, în conformitate cu prevederile legale, în zonele care se pretează la aceasta, tinând cont de faptul ca circulația pietonilor să nu fie perturbată iar produsele comerciale să fie etalate cu respectarea normelor de igienă. 
Astfel, acesta este începutul acelui drum la capătul căruia și activitățile economice să se bucure de expunerea pe care o merită în spațiul public, dar totodată Municipiul Marghita să fie o localitate frumoasă, plăcută privirilor locuitorilor și vizitatorilor. Iar acest lucru se poate realiza doar prin instituirea de reguli și prin aplicarea, astfel ca Municipiul Marghita să progreseze și să devină cu adevărat un municipiu modern, european.

Față de cele menționate mai sus și având în vedere Referatul de aprobare al viceprimarului Municipiului Marghita înregistrat cu nr.770 din 25.01.2022 la proiectul de hotărâre privind modificarea Horătarii Consiliului local nr.224/23.11.2021 privind aprobarea taxelor utilizate pentru administrarea domeniului public și privat al municipiului Marghita pentru anul 2022 și a Hotărarii Consiliului local nr.165/16.12.2015 referitoare la Regulamentul privind organizarea și desfășurarea activităților comerciale și a serviciilor de piață în municipiul Marghita, consider că nu este oportună acestă modificare a regulamentelor menționate în raportul de aprobatre al domnului viceprimar. 

